Zlatko Crnković (prevoditelj)

**Zlatko Crnković** (Čaglin pokraj Požege 11. 5. 1931. – 2. 11. 2013.) bio je hrvatski prevoditelj, književnik, književni kritičar i urednik. Nakon osnovne škole u Čaglinu, školovanje je nastavio u Zagrebu, gdje je 1956. diplomirao engleski i njemački jezik, a zatim i književnost na Filozofskom fakultetu. U Berkeleyju, Kalifornija, školske godine 1961./1962. studirao je američku književnost.

Prevodi s njemačkog, engleskog, ruskog i francuskog jezika. Tijekom 25 godina radio je kao urednik u Nakladnom zavodu *Znanje* i potpisao 260 naslova u biblioteci *HIT*, oko 160 naslova u biblioteci *ITD*, osamdesetak knjiga u biblioteci *Evergrin*, te niz kompleta, izabranih djela i posebnih izdanja.

Surađivao je s mnogim prevoditeljima, a između ostalih, na dva prijevoda s njim je radila i njegova supruga Neda.

Od 1994. godine je u mirovini, ali i dalje prevodi i uređuje knjige za razne nakladnike, napose za *Algoritam*. U *Algoritmu* ima i svoju ediciju "Zlatko Crnković vam predstavlja", u kojoj je do sada potpisao pedesetak naslova.

Nakon odlaska u mirovinu, odlučuje se na sređivanje godinama skupljane različite dokumentacije, na autorsko dopunjavanje i objavljivanje. Tako je godine 1998. objelodanio zbirku eseja «Knjige moga života» i izabrana pisma razmijenjena s Ivanom Aralicom «Pisac i njegov urednik». Objavio je i vlastitu memoarsku prozu «Prošla baba s kolačima» (2002.), te zbirku zapisa «Knjigositnice» (2003.). «Knjigu snova» objavljuje 2003. a izabor pisma, razmijenjenih s Ivanom Kušanom, objavljuje pod nazivom «Oko Sljemena i globusa» (2006.). «Carske mrvice» (2009.) «književne su cvebe za čitatelja koji želi zaviriti s onu stranu književnih institucija»

Nagradu Društva hrvatskih književnih prevodilaca dobio je 1971. i 1986., a nagradu «Kiklop» dobio je 2006. kao «Urednik godine».

## Bibliografija

### Prijevodi

### Članci, prilozi i eseji
* "Braća Karamazovi", u: Dostojevski, Fjodor Mihajlovič, Braća Karamazovi: roman u četiri dijela, s epilogom, Rijeka, Otokar Keršovani, 1997.,
* "Djetinjstvo u Slavoniji", Republika, 57 (2001), 11/12, str. 107-125.
* "Franz Kafka u Hrvatskoj", u: Kafka, Franz, Proces ; Preobrazba, Rijeka, Otokar Keršovani, 2002.
* "Hemingway u Hrvatskoj", u: Hemingway, Ernest, Starac i more, Zagreb, ABC naklada, 1998.
* "Ima li kraja priči bez kraja?", u: Ende, Michael, Priča bez kraja, Zagreb, Slon, 1995.; u: Ende, Michael, Priča bez kraja : od A do Z, Zagreb, Mozaik knjiga, 2003.
* "Imate li kishonbran?", Feral Tribune, 963 (2004)
* "Intervju kao književna forma", u; Žutelija, Željko, Mostovi, Rijeka, Otokar Keršovani, 2000.
* "Kad Udba »redigira«", Feral Tribune, 961 (2004)
* "Književni kritičar ili feljtonist?", u: Tenžera, Veselko, Želja za dobrim kupanjem : o stranim piscima, Zagreb, Znanje, 1992.
* "Međunarodni majstor humora", u: Kishon, Ephraim, Kod kuće je najgore : obiteljske priče, Zagreb, Hena com, 1996.
* "Momo, zašto ne plačeš?", Feral Tribune, 962 (2004)
* "Naš čovjek u Londonu", u: Krsto Cviić, Pogled izvana : političke kozerije, Zagreb, Nakladni zavod Znanje, 1994.
* "O George Eliotovoj i njenom »Middlemarchu«", u: Eliot, George, Middlemarch, Zagreb, Matica hrvatska, 1961.
* "Oko Sljemena i globusa" : [izabrana pisma] / Ivan Kušan i Zlatko Crnković, Književna republika, 1-2 (2004), str. 89-106.
* "Pisma iz 1973. i 1974. godine", Republika, 56 (2000), 7/9, str. 202-216.
* "Posjet bratu u partizanima 1943.", Republika, 57 (2001), 3/4, str. 77-97.
* "Pripovjedaštvo Wolfganga Eschkera", Forum, 38 (1999), knj. 71, 7/9, str. 900-914.
* "Proza Wolfganga Eschkera", Republika, 51 (1995), 3/4, str. 128-153.
* "Recepcija Winstona S. Churchilla u Hrvatskoj", u: Churchill, VVinston Spencer, Drugi svjetski rat, Zagreb, Školska knjiga, 2002.
* "Riječ-dvije o izvješću Evelyna Waugha o Katoličkoj crkvi u Hrvatskoj 1945. godine", Marulić, 27 (1994), 1, str. 12-30.
* "Skeptični sanjar", u: Ljermontov, Mihail Jurjevič, Junak našeg doba, Zagreb, Školska knjiga, 1981. (1982., 1992., 2002.)
* "Spoj pripovjedaštva i znanstvenosti", u: Pavličić, Pavao, Rukoljub : pisma slavnim ženama, Zagreb, Slon, 1995.
* "Što sve sanjam?", Republika, 53 (1997), l/2,str. 163-174.
* "Turgenjev u Hrvata", u: Turgenjev, Ivan Sergejevič, Lovčevi zapisi, Opatija, Otokar Keršovani, 1995.
* "Ukratko o životu i djelu Evelyna Waugha", u: Waugh, Evelvn, Bezuvjetna predaja, Zagreb, Znanje, 1993.
* "Vječni sukob među generacijama", u: Turgenjev, Ivan Sergejevič, Očevi i djeca, Zagreb, Školska knjiga, 1991. (1996.)
* "Winston S. Churchill: kronologija života i rada", u: Churchill, Winston Spencer, Drugi svjetski rat, Zagreb, Školska knjiga, 2002.
* "Zaboravljena prevoditeljica", Republika, 58 (2002), 7/9, str. 73-81. Zločin i naobrazba, Feral Tribune, 956 (2004)

### Knjige
* "Knjige mog života", *SysPrint*, Zagreb, 1998; Rijeka, 2003,
* "Pisac i njegov urednik" (izabrana pisma Ivana Aralice i Zlatka Crnkovića), *Znanje*, Zagreb, 1998,
* "Prošla baba s kolačima" (Uspomene u 7 poglavlja), *Otokar Keršovani*, Rijeka, 2002,
* "Knjiga snova (1956. - 2002.)" (Dvostruki život uredničke legende), *Hena Com*, Zagreb, 2003,
* "Knjigositnice", *Otokar Keršovani*, Rijeka, 2003,
* "Oko Sljemena i globusa" (Izabrana pisma 1946-1997. Zlatka Crnkovića i Ivana Kušana), *Profil*, Zagreb, 2006,
* "Carske mrvice", *Znanje*, Zagreb, 2009.

### Predgovori
* Kafka, Franz: "Proces" ; Preobrazba, Zagreb, ABC naklada, 1997.
* Kušan, Ivan, Uzbuna na Zelenom Vrhu, Zagreb, Mozaik knjiga, 2001.
* Poe, Edgar Allan : "Gavran", Zagreb, Konzor; Varaždin, Katarina Zrinski, 1996.
* Singer, Isaac Bashevis: "Priče za djecu", Zagreb, Mozaik knjiga, 2000.

### Pogovori
* Dickens, Charles: "Život i doživljaji Nikholasa Nicklebyja", Zagreb, Matica hrvatska, 1959.
* Dostojevski, Fjodor Mihajlovič: "Bijedni ljudi", Zagreb, Znanje, 1975. (1982.)
* Dostojevski, Fjodor Mihajlovič, Bijele noći, Zagreb, Znanje, 1982.
* Dostojevski, Fjodor Mihajlovič, Iz Piščeva dnevnika, Zagreb, Znanje, 1975.
* Dostojevski, Fjodor Mihajlovič, Kockar, Zagreb, Znanje, 1982. Dostojevski, Fjodor Mihajlovič, Mladac : roman, Zagreb, Znanje, 1982.
* Dostojevski, Fjodor Mihajlovič, Poniženi i uvrijeđeni, Zagreb, Znanje, 1982.
* Dostojevski, Fjodor Mihajlovič, Zapisi iz mrtvog doma, Zagreb, Znanje, 1982.
* Dostojevski, Fjodor Mihajlovič, Zločin i kazna, Zagreb, Znanje, 1982.
* Kaestner, Erich, Iščezla minijatura ili Dogodovštine tankoćutnog mesara, Zagreb, Matica hrvatska, 1963.
* Turgenjev, Ivan Sergejevič, Lovčevi zapisi, Zagreb, Matica hrvatska, 1963.
* Turgenjev, Ivan Sergejevič, Očevi i djeca ; Uoči novih dana, Zagreb, Matica hrvatska, 1963.
* Turgenjev, Ivan Sergejevič, Plemićko gnijezdo ; Rudin, Zagreb, Matica hrvatska, 1963.

## Izvori

## Vanjske veze
* Razgovor sa Zlatkom Crnkovićem za ''Nacional''